**KLAIPĖDOS MIESTO SAVIVALDYBĖS TARYBA**

**UGDYMO IR JAUNIMO REIKALŲ KOMITETAS**

**POSĖDŽIO PROTOKOLAS**

2014 m. liepos 22 d. Nr. TAR – 77

Klaipėda

Posėdis įvyko 2014-07-21. Pradžia 10.30 val.

Posėdžio pirmininkas – Saulius Budinas.

Posėdžio sekretorė – Lietutė Demidova.

Posėdyje dalyvauja komiteto narė Ilma Šiaškienė, Savivaldybės administracijos darbuotojai: Finansų skyriaus biudžeto formavimo poskyrio vedėja Virginija Jurkšienė, Strateginio planavimo skyriaus vedėja Indrė Butenienė, Teisės skyriaus vedėjas Andrius Kačalinas, Jaunimo reikalų koordinatorė Airida Česnienė, Ugdymo kokybės ir kaitos poskyrio vedėja Virginija Kazakauskienė.

Posėdyje dalyvaujančių asmenų sąrašas pridedamas (priedas).

S. Budinas siūlo darbotvarkę papildyti dar vienu klausimu „Dėl Klaipėdos miesto akademinių reikalų tarybos nuostatų patvirtinimo“.

Darbotvarkė patvirtinta bendru sutarimu:

1. Dėl Klaipėdos miesto savivaldybės tarybos 2014 m. vasario 13 d. sprendimo Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ pakeitimo. Pranešėja V. Jurkšienė

2. Dėl pritarimo Klaipėdos miesto savivaldybės 2013-2020 metų strateginio plėtros plano įgyvendinimo 2013 m. ataskaitai. Pranešėja I. Butenienė

3. Dėl Klaipėdos miesto akademinių reikalų tarybos nuostatų patvirtinimo. Pranešėja N. Laužikienė

4. Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-16 „Dėl Klaipėdos miesto savivaldybės 2014-2016 metų strateginio veiklos plano patvirtinimo“ pakeitimo. Pranešėja I. Butenienė

5. Dėl Klaipėdos miesto savivaldybės tarybos 2001 m. rugsėjo 20 d. sprendimo Nr.223 „Dėl Savivaldybės tarybos veiklos reglamento patvirtinimo“ pakeitimo. Pranešėjas A. Kačalinas

6. Dėl Klaipėdos miesto savivaldybės tarybos 2012 m. kovo 29 d. sprendimo Nr. T2-94 „Dėl Klaipėdos miesto savivaldybės jaunimo reikalų tarybos nuostatų, sudėties patvirtinimo ir pirmininko skyrimo“ pakeitimo. Pranešėja A. Česnienė

7. Dėl klasių ir priešmokyklinio ugdymo grupių skaičiaus Klaipėdos miesto savivaldybės švietimo įstaigose 2014-2015 mokslo metams nustatymo. Pranešėja V. Kazakauskienė

1. SVARSTYTA. Klaipėdos miesto savivaldybės tarybos 2014 m. vasario 13 d. sprendimo Nr. T2-26 „Dėl Klaipėdos miesto savivaldybės 2014 metų biudžeto patvirtinimo“ pakeitimas.

Pranešėja – V. Jurkšienė. Sako, kad savivaldybės biudžeto pajamas siūloma didinti 6648,6 tūkst. Lt.

Savivaldybės administracijaididinti 202,7 tūkst. Lt. Jaunimo politikos plėtros programai Latvijos – Lietuvos bendradarbiavimo projektui „Jaunas žmogus – tobulėjančios visuomenės garantas“ įgyvendinti, kuris dalinai finansuojamas Europos Sąjungos paramos lėšomis. Kompensuojama lėšos savivaldybei bus grąžintos 2015 m.

Investicijų ir ekonomikos departamentuididinti iš 8567,8 tūkst. Lt, iš jų pagal programas:

Susisiekimo sistemos priežiūros ir plėtros programai – 7448,5 tūkst. Lt. priemonei „Tilto per Danės upę Pilies gatvėje, Klaipėdoje, kapitalinis remontas; Laikino tilto (remonto metu) per Danės upę įrengimas ir priežiūra“ Tai trūkstamos lėšos projektui užbaigti 2014 m.

Socialinės atskirties mažinimo programai vykdyti **-**1119,3 tūkst. Lt. Asignavimai skiriami turtui. Papildomus asignavimus siūloma skirti: 1023,9 tūkst. Lt priemonei „Pastato, adresu Kretingos g. 44, Klaipėda, I-IV aukštų rekonstrukcijai, pritaikant Klaipėdos vaikų globos namams „Danė“; 52,6 tūkst. Lt priemonei „Senyvo amžiaus asmenų dienos socialinės globos centras (Kretingos g. 44) papildomiems darbams ir paslaugoms atlikti; 42,8 tūkst. Lt priemonei „Suaugusių asmenų su psichine negalia dienos socialinės globos centras“ papildomiems darbams ir paslaugoms pirkti.

Dėl šioms priemonėms atsiradusio papildomo poreikio biudžeto pajamos nėra didinamos, o sumažinami asignavimai, kurie buvo skirti Socialinių reikalų departamentui Socialinės atskirties mažinimo programai įgyvendinti – socialinėms pašalpoms mokėti. Klaipėdos miesto savivaldybės tarybos 2014 m. sausio 30 d. sprendime Nr.T2-2 numatyta, kad nepanaudotos savivaldybės biudžeto lėšos socialinėms pašalpoms mokėti gali būti naudojamos socialinių paslaugų plėtrai finansuoti, todėl pašalpų ekonomiją siūloma naudoti socialinei plėtrai.

Smulkaus ir vidutinio verslo programai asignavimai nedidinami, bet iš skirtų asignavimų dalis asignavimų - 192,0 tūkst. Lt iš išlaidų perkeliami į turtą. Šie asignavimai reikalingi sumokėti Klaipėdos miesto savivaldybės turtiniam įnašui pagal Klaipėdos miesto savivaldybės tarybos 2014 m. gegužės 29 sprendimą Nr. T2-122 „Dėl viešosios įstaigos Klaipėdos ekonominės plėtros agentūros savininko kapitalo didinimo“.

Miesto ūkio departamentuiMiesto infrastruktūros objektų priežiūros ir modernizavimo programos priemonėje „Miesto paplūdimių priežiūros organizavimas**“** siūlome 70,6 tūkst. Lt numatyti darbo užmokesčiui iš jau skirtų asignavimų, nedidinant bendros asignavimų apimties.

Socialinių reikalų departamentuisiūloma sumažinti skirtus asignavimus Socialinės atskirties mažinimo programos priemonei „Piniginės socialinės paramos nepasiturinčioms šeimoms ir vieniems gyvenantiems asmenims bei paramos mirties atveju teikimas, išmokant pašalpas ir kompensacijas“ 2121,9 tūkst. Lt, nes pagal Socialinio reikalų departamento pateiktą informaciją socialinėms pašalpoms mokėti per pirmąjį pusmetį susidarė ekonomija. Sutaupytas lėšas siūlome skirti Investicijų ir ekonomikos departamentui jau aukščiau tekste aprašytiems socialiniams projektams finansuoti - 1119,3 tūkst. Lt ir likusias sutaupytas lėšas - 1002,6 tūkst. Lt panaudoti priemonei „Pastato, adresu Kretingos g. 44, Klaipėda, I-IV aukštų rekonstrukcija, pritaikant Klaipėdos vaikų globos namams „Danė“, nedidinant tai priemonei skirtų asignavimų apimties, o tik pakeičiant lėšų šaltinį. Metų pradžioje tvirtinant biudžetą šiai priemonei finansuoti buvo skirtos bendroms biudžeto reikmėms naudojamos pajamos, o dabar, kai yra pateikta informacija apie socialinių pašalpų ekonomiją, sutaupytas pašalpų lėšas galima naudoti globos namams „Danė“ rekonstruoti, o likusias laisvas to objekto finansavimui skirtas biudžeto lėšas -1002,6 tūkst. Lt skirti Tilto per Danės upę Pilies gatvėje kapitaliniam remontui finansuoti.

S. Budinas prašo teikiant biudžeto pakeitimus, atkreipti dėmesį į patvirtintame biudžete protokoliniu pavedimu numatytas papildomas priemones.

NUTARTA. Pritarti pateiktam sprendimo projektui bendru sutarimu.

2. SVARSTYTA. Pritarimas Klaipėdos miesto savivaldybės 2013-2020 metų strateginio plėtros plano įgyvendinimo 2013 m. ataskaitai.

Pranešėja – I. Butenienė. Primena, kad pagal Vietos savivaldos įstatymą kiekvienais metais savivaldybės tarybai turi būti pateikta ataskaita apie plano įgyvendinimą. Pradėtos veiklos šiais metais ataskaitoje nepažymėtos, nes ataskaita rengiama už kalendorinius metus (dabar pateikiama 8 mėnesių). Ataskaitoje duomenys surinkti apie priemonių įgyvendinimą, apie tai kas padaryta, taip pat surinkta informacija apie rodiklius, kuries buvo nustatyti taryboje.

Informuoja, kad vykdomi 77 procentai plano priemonių: teritorijų planavimo dokumentai, detalieji planai, techniniai projektai, studijos), 22 procentai priemonių nepradėta vykdyti.

S. Budinas prašo pakomentuoti apie nepradėtas komiteto kuruojamos srities vykdyti priemones.

I. Butenienė sako, kad priemonės, kurios nebuvo pradėtos vykdyti iki gruodžio 31 dienos, šiais metais jau pradėtos vykdyti: iškėlimas iš Uosto plėtros teritorijos, Jaunimo centro renovacijos projektavimas, II-os vandenvietės galimybių studijos atlikimas, Irklavimo centro paraiškos teikimas. Sako, kad laukiama finansavimo tokioms veikloms, kaip turistiniai maršrutai, muziejų ekspozicijų modernizavimas.

NUTARTA. Pritarti pateiktam sprendimo projektui bendru sutarimu.

3. SVARSTYTA. Klaipėdos miesto akademinių reikalų tarybos nuostatų patvirtinimas.

Pranešėja – N. Laužikienė. Sako, kad siekiant stiprinti savo, kaip universitetinio miesto viziją, Klaipėdos miestas turėtų plėtoti stipresnę partnerystę tarp akademinių institucijų ir Klaipėdos savivaldybės. Akademinių reikalų taryba sudaroma Tarybos sprendimu, vadovaujantis Lietuvos Respublikos vietos savivaldos įstatymo 16 str. 2 d. 6 p., bei Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2001 m. rugsėjo 20 d. sprendimu Nr. 223 „Dėl Savivaldybės tarybos veiklos reglamento patvirtinimo“ 179 punktu, kuriame nustatyta, kad Nuolatinių komisijų (tarybų) nuostatus tvirtina Savivaldybės taryba.

Patvirtinus nuostatus bus išrinkta Klaipėdos miesto akademinių reikalų taryba, kuri pradės savo veiklą patvirtinus ją Tarybos sprendimu.

NUTARTA. Pritarti pateiktam sprendimo projektui bendru sutarimu.

4. SVARSTYTA. Klaipėdos miesto savivaldybės tarybos 2014 m. sausio 30 d. sprendimo Nr. T2-16 „Dėl Klaipėdos miesto savivaldybės 2014-2016 metų strateginio veiklos plano patvirtinimo“ pakeitimas.

Pranešėja – I. Butenienė. Siūlo į programą įtraukti naują priemonę 010405 „Projekto „Aplinkos pritaikymo ir aplinkosaugos priemonių įgyvendinimas Baltijos jūros paplūdimių zonoje“ įgyvendinimas“. Planuojama gauti iš Aplinkos ministerijos lėšų kopagūbrio sutvirtinimui pinant tvoreles iš žabų bei žabų klojiniais. Priemonei siūloma numatyti finansavimą iš valstybės biudžeto lėšų: 2014 m. – 100 tūkst. Lt.

Susisiekimo sistemos priežiūros ir plėtros programoje keičiamos Kelių priežiūros ir plėtros programos. Siūloma patikslinti: finansavimą tarp 010101 priemonės „Centrinės miesto dalies gatvių tinklo modernizavimas“ investicinių projektų, nekeičiant bendros programos finansavimo apimties, 010105 priemonės „Tilto per Danės upę Pilies gatvėje, Klaipėdoje, kapitalinis remontas“ finansavimo šaltinius, vietoje planuoto SB(VP) (savivaldybės biudžeto viršplaninės lėšos) suplanuoti SB (savivaldybės biudžeto lėšas), dviejų programos priemonių finansavimo apimtis. Priemonės 01 01 01 „Centrinės miesto dalies gatvių tinklo modernizavimas“ papriemonei „Daržų gatvės nuo Aukštosios iki Tiltų gatvės rekonstrukcija“ įvykdyti trūksta 225,3 tūkst. Lt (metų pradžioje prašyta finansavimo iš biudžeto, bet neskirta).

Jaunimo politikos plėtros programojesiūloma pakeisti priemonės 010201 „Lietuvos ir Latvijos bendradarbiavimo tarp sienų programos projekto „Jaunas žmogus – tobulėjančios visuomenės garantas“ įgyvendinimas bendradarbiaujant su Liepojos jaunimo centru“ finansavimo apimtis: numatyti didesnį finansavimą iš savivaldybės biudžeto lėšų (vietoje 42,6 tūkst. Lt numatyti 245,3 tūkst. Lt).

Ugdymo proceso užtikrinimo programoje siūloma išbraukti iš programos priemonės 010201 „Neformaliojo švietimo įstaigų pastatų rekonstrukcija“ papriemonę „Buvusio Rumpiškės dvaro tvarkybos darbai bei pritaikymas visuomenės reikmėms“ įgyvendinimas (Klaipėdos Adomo Brako dailės mokyklos pastato kapitalinio remonto II etapas).

Kūno kultūros ir sporto plėtros programa.Klaipėdos universiteto sportinių šokių klubui „Žuvėdra“ 2014 m. nepavykus paruošti komandos dalyvauti Europos čempionate, klubas oficialiai atsisakė jam skirtų 30 tūkst. Lt. Todėl siūloma patikslinti programos priemonių finansavimą sumažinant priemonei 01.04.03. „Prioritetinių sporto šakų didelio sportinio meistriškumo klubų veiklos dalinis finansavimas“ planuotas lėšas 30 tūkst. Lt ir padidinti priemonės 01.02.04. „Pasirenkamojo vaikų ugdymo programų finansavimas iš sportininkų krepšelio lėšų“ lėšų apimtį 13 tūkst. Lt bei priemonės 01.02.01.05. „BĮ Klaipėdos lengvosios atletikos mokyklos“ lėšų apimtį 17 tūkst. Lt. 13 tūkst. Lt bus panaudota finansuoti klubų pasirenkamojo vaikų sportinio ugdymo programas, o naujai įkurtai BĮ Klaipėdos lengvosios atletikos mokyklai reikia 17 tūkst. Lt. kompiuterinei technikai bei kopijavimo aparatui įsigyti.

S. Budinas sako, kad Kūno kultūros ir sporto plėtros programos krepšelio užtikrinimui reikia 13 tūkst. 600 Lt. Siūlo patikslinti Kūno kultūros ir sporto plėtros programos (Nr. 11) priemonių 2014 m . finansavimą. Priemonei 010403 „Prioritetinių sporto šakų didelio sportinio meistriškumo klubų veiklos dalinis finansavimas“ vykdyti nepanaudotus 30 tūkst. Lt savivaldybės biudžeto asignavimų paskirstyti taip: priemonei 010204 „Pasirenkamojo vaikų ugdymo programų finansavimas iš sportininko krepšelio lėšų“ papildomai numatyti 13,6 tūkst. Lt, o priemonei 010201 „Sąlygų ugdytis biudžetinėse sporto įstaigose sudarymas“ (BĮ Klaipėdos miesto lengvosios atletikos mokyklai) papildomai numatyti 16,4 tūkst. Lt.

NUTARTA. Pritarti pateiktam sprendimo projektui su pastaba: patikslinti Kūno kultūros ir sporto plėtros programos (Nr. 11) priemonių 2014 m . finansavimą. Priemonei 010403 „Prioritetinių sporto šakų didelio sportinio meistriškumo klubų veiklos dalinis finansavimas“ vykdyti nepanaudotus 30 tūkst. Lt savivaldybės biudžeto asignavimų paskirstyti taip: priemonei 010204 „Pasirenkamojo vaikų ugdymo programų finansavimas iš sportininko krepšelio lėšų“ papildomai numatyti 13,6 tūkst. Lt, o priemonei 010201 „Sąlygų ugdytis biudžetinėse sporto įstaigose sudarymas“ (BĮ Klaipėdos miesto lengvosios atletikos mokyklai) papildomai numatyti 16,4 tūkst. Lt.

5. SVARSTYTA. Klaipėdos miesto savivaldybės tarybos 2001 m. rugsėjo 20 d. sprendimo Nr.223 „Dėl Savivaldybės tarybos veiklos reglamento patvirtinimo“ pakeitimas.

Pranešėjas – A. Kačalinas. Aiškina, kad priėmus savivaldybės tarybos sprendimą bus panaikinti neatitikimai tarp tarybos veiklos reglamento ir pasikeitusių Vietos savivaldos įstatymo nuostatų, užpildytos spragos ir pašalintos kolizijos.

Siūloma nustatyti, kad teisinio reguliavimo poveikio (įskaitant poveikio korupcijos mastui) vertinimo rezultatai pateikiami sprendimo projekto aiškinamajame rašte. Nustatoma apmokėjimo už darbą Savivaldybės tarybos sprendimu, mero (mero pavaduotojo) potvarkiu, Savivaldybės administracijos direktoriaus ir kitų iš savivaldybės biudžeto išlaikomų įstaigų vadovų įsakymais sudaromose darbo grupėse (komisijose) teisės akto projektui rengti tvarka. Su įstatymo nuostatomis suderinami konsoliduotųjų ataskaitų rinkinių pateikimo terminai ir tvarka.

Pagal Vietos savivaldos įstatymo 19 straipsnio 14 dalį į tarybos sekretoriato funkcijas įeina tarybos sprendimų projektų rengimas. Tačiau ši itin svarbi sekretoriato funkcija niekur nėra detalizuota, todėl neaišku, kokius tarybos sprendimų projektus turi rengti sekretoriatas. Siūlomais reglamento pakeitimais bus nustatyta, kad sekretoriatas rengia savo turiniu nesudėtingus, bet politinės valios žinojimo reikalaujančius tarybos sprendimus, t. y. sprendimus dėl tarybų (komisijų) prie savivaldybės tarybos sudėties tvirtinimo ir sudėties keitimo.

Reglamento XXII skyrius pakeičiamas atsižvelgiant į Vietos savivaldos įstatymo pakeitimus ir tarybos 2014 m. liepos 16 d. sprendimu Nr. T1-171patvirtinto Klaipėdos miesto savivaldybės vietos gyventojų apklausos tvarkos aprašo nuostatas.

Siekiant tausoti tarybos narių darbo laiką ir savivaldybės biudžeto lėšas, yra papildomas reglamento 55 punktas, pagal kurį nesudėtingiems techninio pobūdžio tarybos sprendimams priimti nustatoma supaprastinta priėmimo tvarka be sprendimo pristatymo, klausimų uždavimo ir atsakymų į juos gavimo ir be balsavimo (visų pritarimu). Šis pakeitimas leis tarybos posėdžio metu koncentruotis ties svarbiausiais miestui klausimais, neeikvoti pranešėjų ir tarybos laiko grynai mechaniniam darbui.

S. Budinas siūlo iš reglamento 133 punkto išbraukti teksto dalį: „125.9“, kadangi 125.9 punktas jau iš reglamento išbrauktas.

S. Budinas teiraujasi, ar skelbiant gyventojų apklausą (XXII. VIETOS GYVENTOJŲ APKLAUSA) galima numatyti reglamente, kad apklausos klausimus derinti Kolegijoje.

A. Kačalinas sako, kad tokią nuostatą įkelti galima, tačiau Kolegijos pritarimas rekomendacinis.

NUTARTA. Pritarti pateiktam sprendimo projektui su pastaba: iš reglamento 133 punkto išbraukti „125.9“.

6. SVARSTYTA. Klaipėdos miesto savivaldybės tarybos 2012 m. kovo 29 d. sprendimo Nr. T2-94 „Dėl Klaipėdos miesto savivaldybės jaunimo reikalų tarybos nuostatų, sudėties patvirtinimo ir pirmininko skyrimo“ pakeitimas.

Pranešėja – A. Česnienė. Šis sprendimo projektas parengtas, siekiant pakeisti Klaipėdos miesto savivaldybės jaunimo reikalų tarybos, veikiančios visuomeniniais pagrindais prie Klaipėdos miesto tarybos, sudėtį.

Patvirtinus sprendimo projektą bus pakeista Klaipėdos miesto savivaldybės jaunimo reikalų tarybos sudėtis.

NUTARTA. Pritarti pateiktam sprendimo projektui bendru sutarimu.

7. SVARSTYTA. Klasių ir priešmokyklinio ugdymo grupių skaičiaus Klaipėdos miesto savivaldybės švietimo įstaigose 2014-2015 mokslo metams nustatymas.

Pranešėja – V. Kazakauskienė. Sako, kad sprendimo projekto esmė – kiekvienais mokslo metais LR Švietimo ir mokslo ministro nustatyta tvarka turi būti nustatomas savivaldybės bendrojo ugdymo klasių ir priešmokyklinio ugdymo grupių skaičius.

Sprendimo projektas parengtas, vadovaujantis priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 (Lietuvos Respublikos švietimo ir mokslo ministro 2011 m. gruodžio 28 d. įsakymo Nr. V-2548 pakeitimas). Šiuo teisės aktu nurodoma, kad biudžetinių įstaigų savininko teises ir pareigas įgyvendinanti institucija kiekvienais kalendoriniais metais iki kovo 31 d. nustato savivaldybės švietimo įstaigoms komplektuojamų klasių skaičių ir mokinių skaičiaus vidurkį pagal vykdomas bendrojo ugdymo programas bei priešmokyklinio ugdymo grupių skaičių ir jose ugdomų vaikų skaičiaus vidurkį kitiems mokslo metams, o iki rugsėjo 1 d. ši institucija klasių (grupių) skaičių turi patikslinti.

Šiuo sprendimo projektu 2014-2015 mokslo metais iš viso sukomplektuotos 746 bendrojo ugdymo klasės (2013-09-01 buvo - 753), iš jų – 13 (buvo - 6) jaunimo klasių Klaipėdos Ievos Simonaitytės pagrindinėje mokykloje, 29 (buvo - 29) specialiąsias klases 7-21 metų asmenims, turintiems specialiųjų ugdymosi poreikių, dviejose Klaipėdos specialiosiose (Litorinos, „Medeinės“) mokyklose bei 19 (buvo - 21) suaugusiųjų klasių reorganizuotų Klaipėdos Salio Šemerio ir Naujakiemio suaugusiųjų gimnazijų pagrindu nuo 2014 m. rugpjūčio 26 d. pradėsiančioje veikti Klaipėdos suaugusiųjų gimnazijoje.

Reorganizavus Klaipėdos Andrejaus Rubliovo pagrindinę mokyklą, prijungiant ją prie Klaipėdos „Santarvės“ pagrindinės mokyklos, pastarojoje klasių skaičius, lyginat 2013-2014 mokslo metus su 2014-2015 mokslo metais, padidėjo nuo 23 iki 27.

Vertinant pirmųjų klasių komplektavimo mieste situaciją (be specialiųjų mokyklų klasių) sukomplektuota 6 klasėmis daugiau (apie 130 vaikų) nei 2013-2014 mokslo metais.

Taip pat sprendimo projektu nustatomos 94 priešmokyklinio ugdymo grupės (2013-09-01 buvo - 91), iš jų 80 bendrųjų (buvo – 78) grupių lietuvių ir 14 bendrųjų (buvo – 13) grupių rusų mokoma kalba bei 7 specialiosios (buvo – 5) grupės didelių ar labai didelių specialiųjų ugdymosi poreikių turintiems vaikams.

Šiuo sprendimo projektu nustatomas klasių ir grupių skaičius 2014-2015 mokslo metams, atsižvelgus į realią komplektavimo situaciją 2014 m. liepos 17 d. duomenimis.

NUTARTA. Pritarti pateiktam sprendimo projektui bendru sutarimu.

Posėdis baigėsi 12.00 val.

Posėdžio pirmininkas Saulius Budinas

Posėdžio sekretorė Lietutė Demidova